
S K R A Ć E N I  Z A P I S N I K
od 30. prosinca 2019. godine

sa 24. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 023-01/19-01/01, URBROJ: 2137/22-19-9, od 20. prosinca 2019. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1.  Katarina Kozarić-Šabarić, predsjednica Općinskog vijeća,
2.  Pero Čorba, potpredsjednik Općinskoga vijeća,
3.  Vjekoslav Mesarov, član Općinskog vijeća,
4.  Nenad Lukić, član Općinskog vijeća,
5.  Dražen Đuroci, član Općinskog vijeća,
6.  Marina Bušić, članica Općinskog vijeća,
7.  Ivan Mesarov, član Općinskoga vijeća,
8.  Željko Šadek, član Općinskoga vijeća,
9.  Željkica Kapitanić, članica Općinskoga vijeća,
10.Franjo Marčinko, član Općinskoga vijeća,
11.Željko Šadek, član Općinskoga vijeća (dolazi naknadno 
     u toku prve točke dnevnog reda)

OSTALI PRISUTNI:

1. Branko Mesarov, općinski načelnik Općine Novo Virje,
2. Miroslav Lukanec, pročelnik i zapisničar,
3. Željka Bosorić Baruškin, računovodstveni referent.


Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić-Šabarić u 10,30 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće
jednoglasno je sa 10 glasova ZA usvojilo zapisnik sa prethodne sjednice.








PREDSJEDNICA: Za današnju sjednicu predlažem sljedeći:

DNEVNI RED

1. Donošenje Izmjena i dopuna Proračuna Općine Novo Virje za 2019. godinu i projekcije za 2020. i 2021. godinu,
2. Donošenje Programa o izmjeni Programa javnih potreba u predškolskom odgoju na području Općine Novo Virje u 2019. godini,
3. Donošenje Programa o izmjeni Programa utroška sredstava šumskog doprinosa na području Općine Novo Virje u 2019. godini,
4. Donošenje Programa o izmjeni Programa o namjenskom korištenju sredstava naknade  iz postupka ozakonjenja nezakonito izgrađenih zgrada na području Općine Novo Virje u 2019. godini,
5. Donošenje Programa o izmjenama Programa održavanja komunalne infrastrukture na području Općine Novo Virje u 2019. godini,
6. Donošenje Programa o izmjenama Programa građenja komunalne infrastrukture na području Općine Novo Virje u 2019. godini,
7. Donošenje Programa o izmjeni Programa javnih potreba u protupožarnoj i civilnoj zaštiti na području Općine Novo Virje u 2019. godini,
8. Donošenje Programa o izmjeni Programa utroška sredstava vodnog doprinosa na području Općine Novo Virje u 2019. godini,
9. Donošenje Programa o izmjeni Programa o namjenskom korištenju sredstava naknade za promjenu namjene poljoprivrednog zemljišta u 2019. godini na području Općine Novo Virje,
10. Donošenje Odluke o raspoređivanju redovitih godišnjih sredstava za rad političkih stranaka i članova izabranih s liste grupe birača zastupljenih u Općinskom vijeću Općine Novo Virje za 2019. godinu,
11. Donošenje Odluke o raspoređivanju redovitih godišnjih sredstava za rad političkih stranaka i članova izabranih s liste grupe birača zastupljenih u Općinskom vijeću Općine Novo Virje za 2020. godinu,
12. Donošenje Odluke o imenovanju predsjednika i članova Općinskog povjerenstva za procjenu šteta od elementarnih nepogoda na području Općine Novo Virje,
13. Donošenje Odluke o davanju prethodne suglasnosti na Obavijest o odabiru ponude za rekonstrukciju nerazvrstane ceste Medvedička (dio odvojka Ptičak i dio odvojka Ločica), nerazvrstane ceste Crnec (odvojak Šostarec) i nerazvrstane ceste Trepčanska (dio odvojka Kovačević),
14. Razmatranje ponude društva Drava Kom d.o.o., Koprivnica za kupnju poslovnog udjela  i donošenje Zaključka,
15. Donošenje Plana razvoja civilne zaštite na području Općine Novo Virje za 2020. godinu,
16. Donošenje Analize stanja sustava zaštite i spašavanja na području Općine Novo Virje u 2019. godini,
17. Donošenje Smjernica za organizaciju i razvoj sustava civilne zaštite na području Općine Novo Virje za razdoblje od 2020. do 2023. godine,
18. Donošenje Zaključka o prihvaćanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za studeni 2019. godine,
19. Obavijest o provođenju operativne akcije  ''Mir i dobro'' Policijske postaje Đurđevac,
20. Razno.

Dnevni red je usvojen sa 10 glasova ZA.

Točka 1.

PREDSJEDNICA: Prelazimo na prvu točku, a to je donošenje Izmjena i dopuna Proračuna Općine Novo Virje za 2019. godinu i projekcije za 2020. i 2021. godinu.
Načelnik kao predlagatelj dobiva riječ.

OPĆINSKI NAČELNIK: Hvala lijepa, pozdrav svima. Ovo su Izmijene i dopune Proračuna kakve donosimo otkako sam načelnik, a i prije toga. Ono što je realizirano u toj godini se smanjuje na stavke i pozicije u kojima je to realizirano. Ukupno smanjenje je 772.074,61, to se treba napraviti da bi indeksi bili oko 100%. Nismo mi u tome jedinstveni jer na taj način rade i druge jedinice lokalne samouprave. Dok na kraju godine vidiš koliko si potrošio, svedeš u te okvire. Nema probijanja stavki, uglavnom su to smanjenja. Ima povećanja, ali na prihodovnoj strani. 
Dolazi vijećnik Željko Šadek, pa je od sada na sjednici prisutno svih 11 vijećnika Općinskoga vijeća.
Unutar prihoda došlo je do povećanja poreza za 162.709,00 kuna od čega je 138.000,00 kuna za fiskalno izravnanje. Porez na promet nekretnina povećan je za 23.428,00 kuna, a porez na potrošnju za 1.281,00 kunu. Ne može se znati kad se radi prvi proračun koliko će se točno prihodovati. Prihod  od rente je  smanjen za 579.916,00 kuna. Tu ove godine očekujemo oko 930.000,00 kuna. Detalje ćete vidjeti kada ćemo prolaziti programe te možete pitati Željku. 

PREDSJEDNICA: Otvaram raspravu. Ja ću se izjasniti da ne namjeravam podržati ovaj rebalans. S obzirom da se radio u zadnji trenutak, a to se tako ne radi. Ja sam malo provjerila, Vlada RH je donijela rebalans u studenom, rebalans Proračuna se treba odraditi u studenom, a većina općina ga je donijela na početku prosinca. Ne vidim razloga da se čeka zadnji dan. Mi na rebalans nismo mogli utjecati nikakvim amandmanima jer nismo imali vremena. Prihvaćanje rebalansa bi značilo da prihvaćamo sav rad, odnosno nerad načelnika koji se ne konzultira sa nama niti objašnjava zbog čega se nešto radi. Naposljetku, ja ga ne namjeravam podržati. Ako ima još tko, slobodno neka se javi. 

OPĆINSKI NAČELNIK: Općina Ferdinandovac je imala rebalans 27. prosinca. I općine Gola, Virje, svi ih imaju ovih dana. 

PREDSJEDNICA: Ja sam svoje rekla. 

OPĆINSKI NAČELNIK: Predlažem da podržite rebalans jer ovo što predsjednica govori nema veze sa istinom. Tu se uglavnom radi o smanjenjima.
PREDSJEDNICA: Da, ali i izbacivanja stavki za koje smo mi tražili da se odrade. Dakle, mi se slažemo s tim da se nisu napravili projekti za vatrogasne domove. Ja se ne slažem. Isto tako bi bilo u redu nakon dvije i pol godine mandata da ako dolazi do nekih promjena da načelnik jednom na mjesec nazove predsjednicu vijeća, pozove ju u općinu i konzultira se sa njom. Događa se to da bi recimo negdje trebalo više, pa bi negdje trebalo manje, radit ćemo ovo, jeste li za ovo. Proračun se treba raditi u dogovoru. Trebalo bi izvijestiti vijeće o svome radu.

Budući da se više nitko nije javio Općinsko vijeće Općine Novo Virje sa 5 glasova ZA i 6 glasova PROTIV nije donijelo

IZMJENE I DOPUNE
Proračuna Općine Novo Virje za 2019. godinu i projekcije za 2020. i 2021. godinu

Točka 2.

PREDSJEDNICA: Izmjene programa vezane su uz rebalans koji nije prihvaćen pa se tada ne prihvaćaju niti izmjene programa.

Program o izmjeni Programa javnih potreba u predškolskom odgoju na području Općine Novo Virje u 2019. primili ste u materijalima. Otvaram raspravu.

Budući da se nitko nije javio Općinsko vijeće Općine Novo Virje sa 5 glasova ZA i 6 glasova PROTIV nije donijelo
PROGRAM 
o izmjeni Programa javnih potreba u predškolskom odgoju na području
Općine Novo Virje u 2019. godini

Točka 3.

PREDSJEDNICA: Program o izmjeni Programa utroška sredstava šumskog doprinosa na području Općine Novo Virje u 2019. primili ste u materijalima. Otvaram raspravu.

Budući da se nitko nije javio Općinsko vijeće Općine Novo Virje sa 5 glasova ZA i 6 glasova PROTIV nije donijelo

PROGRAM 
o izmjeni Programa utroška sredstava šumskog doprinosa na području
Općine Novo Virje u 2019. godini

Program se prilaže ovom zapisniku i čini njegov sastavni dio.

Točka 4.

PREDSJEDNICA: Program o izmjeni Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Novo Virje u 2019. godini primili ste u materijalima. Otvaram raspravu.
Budući da se nitko nije javio Općinsko vijeće Općine Novo Virje sa 5 glasova ZA i 6 glasova PROTIV nije donijelo

PROGRAM 
o izmjeni Programa o namjenskom korištenju sredstava naknade iz postupka ozakonjenja nezakonito izgrađenih zgrada na području
Općine Novo Virje u 2019. godini

Točka 5.

PREDSJEDNICA: Program o izmjenama Programa održavanja komunalne infrastrukture na području Općine Novo Virje u 2019. primili ste u materijalima. Otvaram raspravu.

Budući da se nitko nije javio Općinsko vijeće Općine Novo Virje sa 5 glasova ZA i 6 glasova PROTIV nije donijelo

PROGRAM 
o izmjenama Programa održavanja komunalne infrastrukture na području 
Općine Novo Virje u 2019. godini

Točka 6.

PREDSJEDNICA: Program o izmjenama Programa građenja komunalne infrastrukture na području Općine Novo Virje u 2019. primili ste u materijalima. Otvaram raspravu.

Budući da se nitko nije javio Općinsko vijeće Općine Novo Virje sa 5 glasova ZA i 6 glasova PROTIV nije donijelo

PROGRAM 
o izmjenama Programa građenja komunalne infrastrukture na području 
Općine Novo Virje u 2019. godini

Točka 7.

PREDSJEDNICA: Program o izmjeni Programa javnih potreba u protupožarnoj i civilnoj zaštiti na području Općine Novo Virje u 2019. godini primili ste u materijalima. 

Budući da se nitko nije javio Općinsko vijeće Općine Novo Virje sa 5 glasova ZA i 6 glasova PROTIV nije donijelo

PROGRAM 
o izmjeni Programa javnih potreba u protupožarnoj i civilnoj zaštiti na području Općine Novo Virje u 2019. godini




Točka 8.

PREDSJEDNICA: Program o izmjeni Programa utroška sredstava vodnog doprinosa na području Općine Novo Virje u 2019. primili ste u materijalima. Otvaram raspravu.

Budući da se nitko nije javio Općinsko vijeće Općine Novo Virje sa 5 glasova ZA i 6 glasova PROTIV nije donijelo

PROGRAM 
o izmjeni Programa utroška sredstava vodnog doprinosa na području
Općine Novo Virje u 2019. godini

Točka 9.

PREDSJEDNICA: Program o izmjeni Programa o namjenskom korištenju sredstava naknade za promjenu namjene poljoprivrednog zemljišta u 2019. godini na području Općine Novo Virje primili ste u materijalima. Otvaram raspravu.

Budući da se nitko nije javio Općinsko vijeće Općine Novo Virje sa 5 glasova ZA i 6 glasova PROTIV nije donijelo

PROGRAM 
o izmjeni Programa o namjenskom korištenju sredstava naknade za promjenu namjene poljoprivrednog zemljišta u 2019. godini na području Općine Novo Virje

Točka 10.

PREDSJEDNICA: Prelazimo na desetu točku, a to je donošenje Odluke o raspoređivanju redovitih godišnjih sredstava za rad političkih stranaka i članova izabranih s liste grupe birača zastupljenih u Općinskom vijeću Općine Novo Virje za 2019. godinu. 

Načelnik je predlagatelj i ima riječ. 

OPĆINSKI NAČENIK:  Zakon  o financiranju političkih aktivnosti, izborne promidžbe i referenduma nalaže da je najmanji godišnji iznos koji se vijećniku mora osigurati iz proračuna općine za redovito financiranje 1.000,00 kuna. Imali smo izglasano tih 1.000,00 kuna, no budući da podzastupljeni spol (žene) od tog iznosa dobiva 10% onda ne ispada za sve 1.000,00 kuna. Sad je taj dio povećan tako da svi dobivaju preko 1.000,00 kuna. Ukupni iznos za pojedinog vijećnika je sada 1.017,69 kuna. Takva je odluka za 2019. i 2020. godinu.

Budući da se više nitko nije javio Općinsko vijeće Općine Novo Virje jednoglasno je sa 11 glasova ZA donijelo





ODLUKU
o raspoređivanju redovitih godišnjih sredstava za rad političkih stranaka i članova izabranih s liste grupe birača zastupljenih u Općinskom vijeću Općine Novo Virje za 2019. godinu

Točka 11.

PREDSJEDNICA: Prelazimo na jedanaestu točku, a to je donošenje Odluke o raspoređivanju redovitih godišnjih sredstava za rad političkih stranaka i članova izabranih s liste grupe birača zastupljenih u Općinskom vijeću Općine Novo Virje za 2020. godinu.  Otvaram raspravu.

Budući da se nitko nije javio Općinsko vijeće Općine Novo Virje jednoglasno je sa 11 glasova ZA donijelo

ODLUKU
o raspoređivanju redovitih godišnjih sredstava za rad političkih stranaka i članova izabranih s liste grupe birača zastupljenih u Općinskom vijeću Općine Novo Virje za 2020. godinu

Točka 12.

PREDSJEDNICA: Prelazimo na dvanaestu točku, a to je donošenje Odluke o imenovanju predsjednika i članova Općinskog povjerenstva za procjenu šteta od elementarnih nepogoda na području Općine Novo Virje.
 
Načelnik je predlagatelj i ima riječ. 

OPĆINSKI NAČELNIK: Prije se izglasalo na početku mandata i to povjerenstvo je trajalo kroz cijeli mandat, a sada svake godine moramo ponovno izglasavati povjerenstvo. 

PREDSJEDNICA: Otvaram raspravu. 

ŽELJKO ŠADEK: Branko je pročitao na godinu dana, a vidim da piše četiri godine pa čisto da mi malo objasnite da znam.

MIROSLAV LUKANEC: Sukladno članku 14. Zakona o ublažavanju i uklanjanju posljedica prirodnih nepogoda članove i broj članova Općinskog povjerenstva za procjenu šteta od elementarnih nepogoda Općinsko vijeće imenuje na razdoblje od četiri godine. U prijedlogu ostaje isti  broj članova i iste osobe kao i do sada.

PERO ČORBA: To bi trebalo biti do kraja mandata.

PREDSJEDNICA: Staviti ćemo na četiri godine, a kad dođe novi saziv može se promijeniti.
Budući da se više nitko nije javio Općinsko vijeće Općine Novo Virje jednoglasno je sa 11 glasova ZA donijelo

ODLUKU
o imenovanju predsjednika i članova Općinskog povjerenstva za procjenu šteta od elementarnih nepogoda na području Općine Novo Virje

Točka 13.

PREDSJEDNICA: Prelazimo na trinaestu točku, a to je donošenje Odluke o davanju prethodne suglasnosti na Obavijest o odabiru ponude za rekonstrukciju nerazvrstane ceste Medvedička (dio odvojka Ptičak i dio odvojka Ločica), nerazvrstane ceste Crnec (odvojak Šostarec) i nerazvrstane ceste Trepčanska (dio odvojka Kovačević).

Načelnik je predlagatelj i ima riječ. 

OPĆINSKI NAČELNIK: Imali smo prvi natječaj na koji se nitko nije javio i sad drugi na koji se javila jedna firma. U dokumentaciji možete vidjeti o čemu se radi, ponuđena cijena je manja od predviđene cijene nabave. Rok za izvođenje radova je do 30. lipnja 2020. godine. Nadam se da će vremenske prilike biti dobre te da će početi sezona asfaltiranja tamo u travnju. Predlažem prihvaćanje ove Odluke. 

PREDSJEDNICA: Zahvaljujem, otvaram raspravu.

Budući da se nitko nije javio Općinsko vijeće Općine Novo Virje jednoglasno je sa 11 glasova ZA donijelo

ODLUKU
o davanju prethodne suglasnosti na Obavijest o odabiru ponude za rekonstrukciju nerazvrstane ceste Medvedička (dio odvojka Ptičak i dio odvojka Ločica), nerazvrstane ceste Crnec (odvojak Šostarec) i nerazvrstane ceste Trepčanska (dio odvojka Kovačević)

Točka 14.

PREDSJEDNICA: Prelazimo na četrnaestu točku, a to je razmatranje ponude društva Drava Kom d.o.o., Koprivnica za kupnju poslovnog udjela i donošenje Zaključka. 

Načelnik ima riječ.

OPĆINSKI NAČELNIK: Kad smo kretali u osnivanje firme Drava Kom d.o.o. tada je Piškornica -  sanacijsko odlagalište bila u vlasništvu Drava Koma sa 30%. Piškornica sada taj udio želi prodati i pravo pravokupa imaju svi ostali suvlasnici, odnosno općine. Imali smo skupštinu na kojoj je bila i ta točka dnevnog reda. Sve općine su se izjasnile da će svoj dio kupiti. Općina Virje je rekla ukoliko netko neće kupiti da će oni uzeti taj dio da to ne bi pripalo nekoj trećoj osobi koja bi ušla u vlasništvo društva i onda nam remetila odnose pa čak možda i dizala cijene komunalnih usluga. Predlažem da isto tako napravi i Općina Novo Virje,  odnosno da kupimo svoj udio. Udio koji Piškornica  - sanacijsko odlagalište prodaje dijeli se na jednake dijelove ovih općina koje su tu popisane te su općine i dalje u istom omjeru suvlasnici. Do sad je svaka Općina uplatila 40.000,00 kuna temeljnog kapitala, a sada se radi o dodatnih 27.778,85 kuna. Na taj način bismo i dalje ostali u jednakom suvlasništvu i jednako odlučivali o poslovanju firme u budućnosti preko skupštine, uprave i nadzornog odbora.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 11 glasova ZA donijelo Zaključak da Općina otkupi poslovne udjele prema dopisu Drava Koma od strane Piškornice – Sanacijsko odlagalište d.o.o., Koprivnički Ivanec u vrijednosti od 27.778,85 kuna.

Točka 15.

PREDSJEDNICA: Prelazimo na petnaestu točku, a to je donošenje Plana sustava civilne zaštite na području Općine Novo Virje za 2020. godinu. Općinski načelnik ima riječ.

OPĆINSKI NAČELNIK: Neka Miroslav objasni ovu točku dnevnog reda.

MIROSLAV LUKANEC: Sukladno Zakonu o sustavu civilne zaštite predstavničko tijelo na prijedlog izvršnog tijela jedinice lokalne i područne (regionalne) razmatra i usvaja Plan razvoja sustava civilne zaštite s financijskim učincima. Plan razvoja odnosi se na 2020. godinu. Za civilnu zaštitu u proračunu Općine za 2020. godinu predviđeno je 15.100,00 kuna.

PREDSJEDNICA: Otvaram raspravu.

Budući da se nitko nije javio Općinsko vijeće Općine Novo Virje jednoglasno je sa 11 glasova ZA donijelo

PLAN RAZVOJA 
sustava civilne zaštite na području Općine Novo Virje za 2020. godinu

Točka 16.

PREDSJEDNICA: Prelazimo na šestnaestu točku, a to je donošenje Analize stanja sustava civilne zaštite na području Općine Novo Virje u 2019. godini. Općinski načelnik ima riječ.

OPĆINSKI NAČELNIK: Neka Miroslav objasni ovu točku dnevnog reda.

MIROSLAV LUKANEC: Sukladno Zakonu o sustavu civilne zaštite Općina Novo Virje treba donijeti Analizu stanja sustava civilne zaštite na području Općine Novo Virje u 2019. godini. 
Izrađena je Procjena rizika od velikih nesreća te Plan djelovanja civilne zaštite, u Analizi su nabrojene operativne snage sustava civilne zaštite sa aktivnostima koje su provođene tokom 2019. godine. Analizu imate u materijalima.
 
Budući da se nitko nije javio Općinsko vijeće Općine Novo Virje je bez rasprave jednoglasno sa 11 glasova ZA donijelo

ANALIZU STANJA
sustava civilne zaštite na području Općine Novo Virje u 2019. godini

Točka 17.

PREDSJEDNICA: Prelazimo na sedamnaestu točku, a to je donošenje Smjernica za organizaciju i razvoj sustava civilne zaštite na području Općine Novo Virje za razdoblje od 2020. do 2023. godine.
Općinski načelnik ima riječ.

OPĆINSKI NAČELNIK: Neka Miroslav objasni ovu točku dnevnog reda.

MIROSLAV LUKANEC: Sukladno Zakonu o sustavu civilne zaštite Općinsko vijeće Općine Novo Virje na prijedlog izvršnog tijela razmatra i usvaja Smjernice za organizaciju i razvoj sustava civilne zaštite na razdoblje od četiri godine.
Smjernice se donose u cilju definiranja ciljeva i koraka u području civilne zaštite, mjera radi kojih se ti koraci utvrđuju te radi planiranja osiguranja financijskih sredstava za ostvarenje tih ciljeva i to u svim područjima civilne zaštite. Sveukupni cilj dokumenta je uspostava učinkovitog sustava civilne zaštite. Smjernice imate u materijalima.
 
Budući da se nitko nije javio Općinsko vijeće Općine Novo Virje je bez rasprave jednoglasno sa 11 glasova ZA donijelo

SMJERNICE
za organizaciju i razvoj sustava civilne zaštite na području Općine Novo Virje za razdoblje od 2020. do 2023. godine

Točka 18.

PREDSJEDNICA: Zaključak o prihvaćanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za studeni 2019. godine primili ste u materijalima.
Budući da se nitko nije javio Općinsko vijeće Općine Novo Virje je bez rasprave jednoglasno sa 11 glasova ZA donijelo
ZAKLJUČAK
o prihvaćanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za studeni 2019. godine
Zaključak se prilaže ovom zapisniku i čini njegov sastavni dio.

Točka 19.

PREDSJEDNICA: Na znanje ste primili Obavijest o provođenju operativne akcije ''Mir i dobro'' Policijske uprave KC-KŽ'' – Postaja Granične policije Koprivnica.


[bookmark: _GoBack]Točka 20.

PREDSJEDNICA: Ima li itko išta za nadodati pod točkom razno?
Pošto nema, svima zahvaljujem i želim sve najbolje u 	Novoj 2020. godini.

Predsjednica Općinskog vijeća Općine Novo Virje, Katarina Kozarić-Šabarić završava sjednicu u 10,55 sati.

Dovršeno.
ZAPISNIČAR:
Miroslav Lukanec
PREDSJEDNICA

Katarina Kozarić-Šabarić




